CELEX: 32019R0906
Language: hr
Date: 2019-03-13 00:00:00
Title: Delegirana uredba Komisije (EU) 2019/906 оd 13. ožujka 2019. o izmjeni Delegirane uredbe (EU) 2018/2035 o utvrđivanju pojedinosti o provedbi obveze iskrcavanja za ribolov određenih pridnenih vrsta u Sjevernome moru za razdoblje 2019.–2021.

4.6.2019   
               
               
                  HR
               
               
                  Službeni list Europske unije
               
               
                  L 145/4
               
            
         DELEGIRANA UREDBA KOMISIJE (EU) 2019/906
         оd 13. ožujka 2019.
         o izmjeni Delegirane uredbe (EU) 2018/2035 o utvrđivanju pojedinosti o provedbi obveze iskrcavanja za ribolov određenih pridnenih vrsta u Sjevernome moru za razdoblje 2019.–2021.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/973 Europskog parlamenta i Vijeća od 4. srpnja 2018. o utvrđivanju višegodišnjeg plana za pridnene stokove u Sjevernome moru i za ribarstvo kojim se iskorištavaju ti stokovi, utvrđivanju pojedinosti o provedbi obveze iskrcavanja u Sjevernome moru i o stavljanju izvan snage uredbi Vijeća (EZ) br. 676/2007 i (EZ) br. 1342/2008 (1), a posebno njezin članak 11.,
         budući da:
         
                     (1)
                  
                  
                     Cilj Uredbe (EU) br. 1380/2013 Europskog parlamenta i Vijeća (2) postupno je napuštanje prakse odbacivanja ulova u svim vrstama ribolova Unije uvođenjem obveze iskrcavanja ulova za vrste koje podliježu ograničenjima ulova.
                  
               
                     (2)
                  
                  
                     Člankom 9. Uredbe (EU) br. 1380/2013 predviđeno je donošenje višegodišnjih planova koji sadržavaju mjere očuvanja za ribolov kojim se iskorištavaju određeni stokovi na relevantnom geografskom području.
                  
               
                     (3)
                  
                  
                     Takvim višegodišnjim planovima utvrđuju se pojedinosti o provedbi obveze iskrcavanja te se njima Komisija može ovlastiti za pobliže utvrđivanje relevantnih pojedinosti na temelju zajedničkih preporuka država članica.
                  
               
                     (4)
                  
                  
                     Europski parlament i Vijeće donijeli su 4. srpnja 2018. Uredbu (EU) 2018/973 o utvrđivanju višegodišnjeg plana za pridnene stokove u Sjevernome moru i za ribarstvo kojim se iskorištavaju ti stokovi. Člankom 11. te uredbe Komisija se ovlašćuje za donošenje delegiranih akata o utvrđivanju pojedinosti o obvezi iskrcavanja na temelju zajedničkih preporuka država članica.
                  
               
                     (5)
                  
                  
                     Belgija, Danska, Francuska, Njemačka, Nizozemska, Švedska i Ujedinjena Kraljevina imaju izravan interes u upravljanju ribarstvom u Sjevernome moru. Nakon savjetovanja sa Savjetodavnim vijećem za Sjeverno more i Savjetodavnim vijećem za ribolov pelagičnih vrsta Belgija, Danska, Francuska, Njemačka, Nizozemska, Švedska i Ujedinjena Kraljevina Komisiji su 30. svibnja 2018. dostavile zajedničku preporuku o pojedinostima o provedbi obveze iskrcavanja za ribolov pridnenih vrsta u Sjevernome moru. Zajednička preporuka izmijenjena je 30. kolovoza 2018.
                  
               
                     (6)
                  
                  
                     Na temelju te preporuke Delegiranom uredbom Komisije (EU) 2018/2035 (3) uspostavljen je plan za odbačeni ulov koji se primjenjuje na taj ribolov za godine 2019.–2021.
                  
               
                     (7)
                  
                  
                     Belgija, Danska. Francuska, Njemačka, Nizozemska, Švedska i Ujedinjena Kraljevina dostavile su dodatne zajedničke preporuke 6. studenoga 2018. i 19. prosinca 2018. radi ispravaka prethodne zajedničke preporuke od 30. svibnja 2018. kako je izmijenjena 30. kolovoza 2018.
                  
               
                     (8)
                  
                  
                     U skladu s člankom 18. stavkom 2. Uredbe (EU) br. 1380/2013 Komisija olakšava suradnju među državama članicama, uključujući, prema potrebi, osiguravanjem mogućnosti da relevantna znanstvena tijela daju svoj znanstveni doprinos. Prije donošenja Delegirane uredbe (EU) 2018/2035 znanstveni doprinos dala su relevantna znanstvena tijela, a preispitao ga je Znanstveni, tehnički i gospodarski odbor za ribarstvo (STECF). Nove zajedničke preporuke sadržavaju ispravke tehničke prirode za koje znanstvene informacije ostaju iste. Dodatne vrste alata uključene u zajedničku preporuku spadaju u istu kategoriju povlačnih mreža (koća). Budući da je povlačna mreža OTT, koja je uključena u novu zajedničku preporuku, vrsta pridnenih povlačnih alata, ona ima isti utjecaj kao i drugi pridneni povlačni alati. Stoga znanstveni savjeti ostaju isti. Kad je riječ o formulaciji ispravka koji se odnosi na izuzeće de minimis, prema postojećoj formulaciji postoci za izuzeće de minimis trebali bi se izračunavati na temelju ukupnog godišnjeg ulova ribe vrsta obuhvaćenih obvezom iskrcavanja ispod minimalne referentne veličine. Postoci za izuzeće de minimis trebali bi se međutim izračunavati na temelju ukupnih godišnjih ulova pišmolja i bakalara.
                  
               
                     (9)
                  
                  
                     Člankom 16. stavkom 4. Uredbe (EU) 2018/973 utvrđeno je da se Komisija prije donošenja delegiranog akta savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016. Mjere predviđene u novim zajedničkim preporukama u skladu su s mišljenjem Stručne skupine za ribarstvo koju sačinjavaju predstavnici 28 država članica i Komisije te predstavnik Europskog parlamenta u svojstvu promatrača.
                  
               
                     (10)
                  
                  
                     U zajedničkoj preporuci od 6. studenoga 2018. sugerira se uvrštavanje ribolovnog alata OTT na popise oznaka alatâ za povlačne mreže (koće) u određenim vrstama ribolova. Tehničkim ispravkom pojašnjeno je da se određena izuzeća za plovila koja se koriste povlačnim mrežama primjenjuju i na dvojne povlačne mreže (dvije koće pričvršćene zajedno, tako da ih vuče jedno plovilo). Budući da je u zajedničkoj preporuci zaprimljenoj 30. svibnja 2018. već bila riječ o „koćama”, što podrazumijeva sve vrste koća, uključujući i dvojne, potrebno je dodati odgovarajuću oznaku ribolovnog alata.
                  
               
                     (11)
                  
                  
                     U zajedničkoj preporuci od 19. prosinca 2018. predlaže se ispravljanje pogreške u pogledu određenih faktora izračuna u izuzećima de minimis za:
                     
                                 (a)
                              
                              
                                 pišmolja i bakalara ispod minimalne referentne veličine za očuvanje ulovljene pridnenim povlačnim mrežama (koćama) u zonama ICES-a 4c;
                              
                           
                                 (b)
                              
                              
                                 pišmolja i bakalara ispod minimalne referentne veličine za očuvanje ulovljene pridnenim povlačnim mrežama (koćama) u zonama ICES-a 4a i 4b.
                              
                           
               
                     (12)
                  
                  
                     Delegiranu uredbu (EU) 2018/2035 trebalo bi na odgovarajući način izmijeniti.
                  
               
                     (13)
                  
                  
                     Budući da mjere predviđene ovom Uredbom izravno utječu na planiranje sezone ribolova plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave. Budući da je plan za odbačeni ulov utvrđen Delegiranom uredbom (EU) 2018/2035 stupio na snagu 1. siječnja 2019., ova bi se Uredba trebala retroaktivno primjenjivati od 1. siječnja 2019.,
                  
               DONIJELA JE OVU UREDBU:
         
            Članak 1.
            Delegirana uredba (EU) 2018/2035 mijenja se kako slijedi:
            
                        1.
                     
                     
                        U članku 3. stavku 1. točki (b), uvodna rečenica zamjenjuje se sljedećim:
                        „ulove pridnenim povlačnim mrežama (koćama) (OTB, OTT, TBN) na koje je ugrađena:”.
                     
                  
                        2.
                     
                     
                        U članku 6. stavku 1., točka (c) zamjenjuje se sljedećim:
                        
                                    „(c)
                                 
                                 
                                    iverka zlatopjega ulovljenog pridnenim povlačnim mrežama (koćama) (OTB, OTT, PTB) veličine oka mrežnog tega od najmanje 120 mm kada se ciljano love plosnatice ili oble ribe u zimskim mjesecima (od 1. studenoga do 30. travnja).”
                                 
                              
                  
                        3.
                     
                     
                        Članak 9. mijenja se kako slijedi:
                        
                                    (a)
                                 
                                 
                                    u točki (c) uvodna rečenica zamjenjuje se sljedećim:
                                    „u ribolovu škampa plovilima koja se koriste pridnenim povlačnim mrežama (koćama) (OTB, OTT, TBN) veličine oka mrežnog tega od najmanje 70 mm opremljenima rešetkom za sortiranje vrsta s razmakom između prečki rešetke od najviše 35 mm, u vodama Unije u zoni ICES-a 3a:”;
                                 
                              
                                    (b)
                                 
                                 
                                    u točki (d) uvodna rečenica zamjenjuje se sljedećim:
                                    „u ribolovu sjeverne kozice plovilima koja se koriste pridnenim povlačnim mrežama (koćama) (OTB, OTT) veličine oka mrežnog tega od najmanje 35 mm opremljenima rešetkom za sortiranje vrsta s razmakom između prečki rešetke od najviše 19 mm, sa slobodnim otvorom za ribe, u vodama Unije u zoni ICES-a 3a:”;
                                 
                              
                                    (c)
                                 
                                 
                                    točka (e) zamjenjuje se sljedećim:
                                    
                                                „(e)
                                             
                                             
                                                u mješovitom ribolovu pridnenih vrsta plovilima koja se koriste pridnenim povlačnim mrežama (koćama) ili potegačama (OTB, OTT, SDN, SSC) veličine oka mrežnog tega 70–99 mm (TR2) u vodama Unije u zoni ICES-a 4c:
                                                kombinirana količina pišmolja i bakalara ispod minimalnih referentnih veličina za očuvanje koja u 2019. ne premašuje 6 %, a u 2020. i 2021. 5 % ukupnih godišnjih ulova pišmolja i bakalara; najveća količina bakalara koja se smije odbaciti ograničena je na 2 % tih ukupnih godišnjih ulova;”;
                                             
                                          
                              
                                    (d)
                                 
                                 
                                    točka (f) zamjenjuje se sljedećim:
                                    
                                                „(f)
                                             
                                             
                                                u mješovitom ribolovu pridnenih vrsta plovilima koja se koriste pridnenim povlačnim mrežama (koćama) ili potegačama (OTB, OTT, SDN, SSC) veličine oka mrežnog tega 70–99 mm (TR2) u vodama Unije u zonama ICES-a 4a i 4b:
                                                kombinirana količina pišmolja i bakalara ispod minimalnih referentnih veličina za očuvanje koja u 2019. ne premašuje 6 % ukupnih godišnjih ulova pišmolja i bakalara; najveća količina bakalara koja se smije odbaciti ograničena je na 2 % tih ukupnih godišnjih ulova;”
                                             
                                          
                              
                                    (e)
                                 
                                 
                                    u točki (g) uvodna rečenica zamjenjuje se sljedećim:
                                    „u ribolovu plovilima koja se koriste pridnenim povlačnim mrežama (koćama) (OTB, OTT, TBN, PTB) veličine oka mrežnog tega 90–119 mm, opremljenima plohom Seltra, ili pridnenim povlačnim mrežama (koćama) (OTB, OTT, TBN, PTB) veličine oka mrežnog tega od najmanje 120 mm, u vodama Unije u zoni ICES-a 3a:”.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. ožujka 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 179, 16.7.2018., str. 1.
         
         
            (2)  Uredba (EU) br. 1380/2013 Europskog parlamenta i Vijeća od 11. prosinca 2013. o Zajedničkoj ribarstvenoj politici i o izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
         
            (3)  Delegirana uredba Komisije (EU) 2018/2035 оd 18. listopada 2018. o utvrđivanju pojedinosti o provedbi obveze iskrcavanja za ribolov određenih pridnenih vrsta u Sjevernome moru za razdoblje 2019.–2021. (SL L 327, 21.12.2018., str. 17.).